जामिया की फर्जी डिग्री बेचते पांच गिरफ्तार  
जामिया मिलिया इस्लामिया के फर्जी प्रमाणपत्र और अंकपत्र बेच रहे पांच लोगों को द. दिल्ली से गिरफ्तार किया गया।
जामिया मिलिया इस्लामिया के फर्जी प्रमाणपत्र और अंकपत्र (मार्कशीट) बेच रहे पांच लोगों को दक्षिणी दिल्ली से गिरफ्तार किया गया। वे प्रत्येक के लिए 50,000 रुपये वसूलते थे।  पुलिस ने शनिवार को बताया कि निमेश प्रुथी (29) मार्टिन (35) और आतिफ (28) ग्राहकों से सौदा तय कर रहे थे। इन्हें दक्षिणी दिल्ली के न्यू फ्रेंड्स कालोनी से तीन अगस्त को गिरफ्तार किया गया। इनके साझेदार रेहान (26) और जितेंदर (46) जो प्रमाणपत्र बनाते थे, को दक्षिणी दिल्ली के ओखला इलाके में स्थित एक फैक्टरी से कुछ घंटे बाद गिरफ्तार किया गया।  पुलिस ने बताया कि ये आरोपी मूल दस्तावेज को स्कैन कर फर्जी प्रमाणपत्र तैयार करते थे और उस पर फर्जी मुहर का इस्तेमाल करते थे।